

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

GRADONAČELNIK

KLASA: 240-02/23-01/14

URBROJ: 2125-1-02-23-02

Gospić, 30. studenoga 2023. godine

 **GRADSKO VIJEĆE GRADA GOSPIĆA**

**PREDMET: Analiza stanja** **sustava Civilne zaštite na području**

 **Grada Gospića za 2023. godinu**

 - na razmatranje i donošenje – dostavlja se –

Poštovani,

 temeljem članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) u privitku Vam dostavljam Analizu stanja sustava Civilne zaštite na području Grada Gospića za 2023. godinu, na razmatranje i donošenje.

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

 Grad Gospić dužan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

 Člankom 17., točkom 1., stavkom 1., Zakona o sustavu civilne zaštite („NN“ br. 82/15, 118/18, 31/20, 20/21, 114/22) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava koje se razmatraju i usvajaju svake četiri godine.

 Sukladno navedenom predlaže se Gradskom vijeću Grada Gospića donošenje predmetne Analize.

 S poštovanjem,



Temeljem članka 17. stavka 1., podstavaka 1. Zakona o sustavu civilne zaštite („NN“ br. 82/15, 118/18, 31/20, 20/21, 114/22 ) i članka 33. Statuta Grada Gospića ("Službeni vjesnik Grada Gospića" br. 7/09, 5/10, 7/10, 1/12, 2/13, 3/13 - pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj dana\_\_\_\_\_\_\_\_\_\_\_\_\_\_\_2023. godine, donosi

**ANALIZU**

**stanja sustava Civilne zaštite**

**na području Grada Gospića za 2023. godinu**

**UVOD**

 Na području Grada Gospića ukupne snage i potencijale za zaštitu i spašavanje čine:

* operativne snage sustava Civilne zaštite
* pravne osobe od interesa za sustav Civilne zaštite na području Grada Gospića

**STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**

1. **PLANSKI DOKUMENTI ( PROCJENA RIZIKA OD VELIKIH NESREĆA I PLAN DJELOVANJA CIVILNE ZAŠTITE )**
2. **Procjena rizika od velikih nesreća za Grad Gospić i Plan djelovanja civilne zaštite za Grad Gospić**

 Grad Gospić ima izrađenu i usvojenu Procjenu rizika od velikih nesreća za Grad Gospić i Plan djelovanja civilne zaštite za Grad Gospić.

Procjena rizika od velikih nesreća za Grad Gospić usvojena je na sjednici Gradskog vijeća Grada Gospića dana 11. prosinca 2020. godine. („Službeni vjesnik Grada Gospića“ br. 10/20).

1. **OPERATIVNE SNAGE**
2. **Stožer Civilne zaštite Grada Gospića**

 Stožer Civilne zaštite Grada Gospića je stručno, operativno i koordinativno tijelo koje pruža stručnu pomoć i priprema akcije zaštite i spašavanja kojima rukovodi gradonačelnik. Stožer Civilne zaštite za područje Grada Gospića broji 11 članova. Stožer Civilne zaštite aktivira se u situacijama kada je proglašeno stanje neposredne prijetnje, katastrofe i velike nesreće na području Grada Gospića.

 U 2023. godini sazvane su 2 redovne sjednice Stožera Civilne zaštite Grada Gospića.

 Kontakt podaci Stožera Civilne zaštite (adrese, e-mail, fiksni i mobilni telefonski brojevi) kontinuirano se ažuriraju u planskim dokumentima.

* 1. **Vatrogastvo**

**Organizacija vatrogasnih postrojbi**

 Na prostoru Grada Gospića ustrojena je Javna vatrogasna postrojba Gospić, Dobrovoljno vatrogasno društvo Pazarišta u naselju Aleksinica te Vatrogasna zajednica Grada Gospića.

 JVP Gospić ustrojena je u naselju Gospić na adresi Trg A. Stepinca 2. Javna vatrogasna postrojba Gospić je ustrojena sa svakodobnim vatrogasnim dežurstvom. U JVP Gospić zaposleno je 30 profesionalnih vatrogasca.

 DVD Pazarište ustrojeno je s 10 operativnih vatrogasaca (imaju sve propisane uvjete za operativno vatrogasno djelovanje uvjerenja o osposobljenosti, zdravstvena uvjerenja i police životnog osiguranja).

 Požarno uzbunjivanje operativnih vatrogasaca se vrši preko osobnih telefona i mobitela članova DVD-Pazarište, a sezonskih vatrogasaca i radio vezom.

 24. rujna 2020. godine osnovana je Vatrogasna zajednica Grada Gospića.

Način uzbunjivanja:

 Vatrogasne postrojbe dobrovoljnih vatrogasnih društva s područja Vatrogasne zajednice Grada Gospića prilikom intervencija (požarnih, tehničkih, akcidenata...) uzbunjuju se preko županijskog vatogasnog operativnog centra ustrojenog u Javnoj vatrogasnoj postrojbi Gospić i ŽC 112 Gospić.

Uzbunjuju se preko sirene i SMS porukama. Sirene se uključuju u ŽC 112 Gospić, uzbunjivanje putem poziva i sms-a vrši se putem računalne aplikacije Vatronet u županijskom vatrogasnom operativnom centru.

 U 2023. godini JVP Gospić i Dobrovoljno vatrogasno društvo Pazarišta imale su sljedeće značajnije aktivnosti:

 U izvještajnom razdoblju od 01. 01. 2023. do 8. 11. 2023. godine na području Grada

Gospića zabilježene su 133 intervencije Javne vatrogasne postrojbe, DVD Pazarišta 1 intervenciju. Ostale operativne aktivnosti – Javna vatrogasna postrojba 121.

 Vatrogasne postrojbe s područja Grada Gospića spremne su intervenirati sa svim raspoloživim snagama u ljudstvu i tehnici.

 Tijekom 2023. godine za potrebe vatrogasnih snaga JVP Gospić utrošeno je 642.586,25 EUR kn zaključno sa datumom 8. 11. 2023. godine.

 Za potrebe VZG GOSPIĆ (uključujući DVD Pazarišta) utrošeno je 6.424,64 EURzaključno sa datumom 8. 11. 2023. godine.

* 1. **Gradsko društvo crvenog križa Grada Gospića**

Temeljem analize rada i iskazanih potreba za efikasnije djelovanje u sustavu zaštite i spašavanja, Grad Gospić je za potrebe Crvenog križa u smislu financijske potpore realizirao je 66.914,40 € do 16.11.2023. godine. Gradsko društvo Crvenog križa Gospić u tijeku 2023. godine na programu zaštite i spašavanja održalo je niz aktivnosti na obuci interventnog tima  za djelovanje u katastrofama.

 **Kadrovska opremljenost:**

* 4 zaposlene osobe na neodređeno vrijeme,
* 25 obučenih članova interventnog tima za djelovanje u elementarnim nepogodama od toga:
* 6 članova opremljenih i obučenih za spašavanje na vodi,
* 6 članova obučenih za pružanje prve pomoći,
* 6 članova obučenih za postavljanje stacionarnih centara i opreme u katastrofama,
* 3 člana obučena za službu traženja,
* 3 člana psihosocijalne podrške.

**Materijalna osposobljenost:**

* 3 auta za provođenje programa
* 1 skladište
* dom za programske aktivnosti i za potrebe smještaja
* 3 čamca s motorima i prikolicama
* 4 agregata
* 12 pumpa za ispumpavanje vode
* oprema za smještaj 400 osoba
* ostala oprema individualna i za terenski tim
* 4 šatora različitih veličina
* 4 isušivači za vlagu
* 5 topova za grijanja.

 Aktivnosti GDCK Gospić u 2023. godini

* socijalni program
* dobrovoljno darivanje krvi
* zdravstveni program/ edukacija i obuka mladeži i stanovništva
* djelovanje u elementarnim nepogodama i prirodnim katastrofama – potres Banovina
* zaštita od minsko eksplozivnih sredstava
* međunarodna suradnja
* edukacija prve pomoći
* služba traženja .

* 1. **Hrvatska gorska služba spašavanja – Stanica Gospić**

HGSS je žurna javna Služba na području Ličko senjske županije i njenih jedinica lokalne samouprave koja mora osigurati pripravnost, hladni pogon i raspoloživost ljudi i opreme 24h dnevno, 365 dana u godini, održavanje znanja i sposobnosti te stručnost pripadnika u vrlo zahtjevnoj, visoko rizičnoj i odgovornoj aktivnosti.

HGSS kao javna služba obavlja i niz drugih poslova u području javnih potreba građana. Temeljne zadaće su i održavanje spremnosti, edukacija, zaštita prirode, osposobljavanje, helikoptersko spašavanje, provođenje kontinuiranog informiranja i educiranja fizičkih i pravnih osoba o opasnostima i mjerama sigurnosti, spašavanje u slučaju potresa, vremenskih nepogoda i drugih nesreća na nepristupačnim prostorima. HGSS Stanica Gospić posjeduje standarde svjetske izvrsnosti, te ostvaruje za potrebe Ličko-senjske županije i jedinica lokalne samouprave i obiman preventivni, edukacijski, športski i drugi doprinos na ponos i korist građana.

Stanica broji **33 člana od toga 21 gorskih spašavatelja, 6 pripravnika i 6 suradnika koji su obučeni ili sadrže:**

* 2 potražna licencirana tima čovjek+pas
* 2 ronioca za rijeke, jezera i more
* 1 speleoronioca
* 16 spašavatelja za spašavanje u divljim vodama i poplavama (Rescue3)
* 2 menadžera za upravljanje potragama (Serach Manager)
* 2 licencirani gorski spašavatelj za upravljanje bespilotnim sustavima
* 2 digitalna kartografa
* 3 licencirana ITLS spašavatelja (napredni tečaj medicine)
* 3 letača spašavatelja u obuci
* 2 digitalna kartografa u programu školovanja
* 1 spašavatelj u programu školovanja bespilotni letjelicama

HGSS Stanica Gospić godišnje odradi preko 2000 čovjek sati u akcijama i intervencijama, 450 sati u preventivi i edukaciji, te 3000 sati u dežurstvima. Svi redovni članovi su obavezni biti raspoloživi 24h, 365 dana u godini pa možemo govoriti o 260 000 sati pripravnosti svake godine.

*HGSS Stanica Gospić već je nebrojno puta pokazala svoju spremnost i izvrsnost na nacionalnom nivou kao što su poplave u Slavoniji, poplave u Zadarskom području, poplave u Kosinju, snježno nevrijeme u Lici, potres na području Zagreba i Petrinje te brojne druge nacionalne katastrofe.*

Posebice se uvećao broj potraga za nestalim osobama koje u pravilu najviše fizički, vremenski i financijski iscrpljuju jer su dugotrajne, odvijaju se na širokom prostoru i trebaju najveći broj ljudi i drugih resursa. Najveći broj akcija potraga se odvija za domicilnim stanovništvom, bolesnim, suicidalnim ili dementnim osobama tek onda za turistima, što je ujedno temeljem SOP-a za traganje i spašavanje obaveza Stanice Gospić. Sve veći je broj i hitnih intervencija u slučajevima prometnih nesreća na Jadranskoj magistrali ili državnoj cesti D-25, kada tim HMP ne može pristupiti do unesrećene osobe zbog nepristupačnog terena.

Kako bi bili spremni i efikasni prilikom obavljanja svoje osnovne djelatnosti potrebno je kontinuirano provoditi edukacije i opremanje s ciljem podizanja razine znanja i osposobljenosti članova Stanice, čemu se iz godine u godinu pridaje sve veći značaj, a rezultati se vide. Uz sve navedeno, individualan rad i treninge kroz razne aktivnosti u cilju podizanja razine spremnosti većina spašavatelja obavlja tjedno i/ili nekoliko puta mjesečno.

Tijekom 2017. godine, Stanica se priključuje projektu Digitalna kartografija koji podrazumijeva izradu sigurnih karata. Naime, nakon osposobljavanja 4 člana Stanice, iste godine, pokrenuta je izrada karte područja NP Plitvičkih Jezera koja je izdana 2019. godine. Iste godine izdana je sigurna karta Srednjeg Velebita. Također kroz projekt Tesla za DKU započeta je izrada sigurnosne karte Južnog Velebita i očekuje se dovršetak iste tokom 2023. godine.

U 2020. godini HGSS Stanica Gospić je započela pilot projekt vikend dežurstava tokom ljetne sezone. U 2021. i 2022. i 2023. godini ista su bila od sredine lipnja do sredine rujna. Za 2024. godinu planiraju se uvesti dežurstva od početka lipnja do kraja rujna. Iako ova aktivnost zahtjeva znatna novčana sredstva te angažman velikog broja članova, potreba za istim je velika te će Stanica ispuniti sva očekivanja od opće populacije i posjetitelja Ličko senjske županije. U opravdanost i potrebu dežurstva uvjerili smo se na temelju akcija i spašenih života kroz prve dvije godine.

1. **PRAVNE OSOBE OD INTRESA ZA SUSTAV CIVILNE ZAŠTITE NA PODRUČJU GRADA GOSPIĆA**
	1. **Pravne osobe od interesa za sustav CZ na području Grada Gospića**
2. Komunalac Gospić d.o.o. Bužimska 10, Gospić
3. Usluga d.o.o za vodoopskrbu i odvodnju, Bužimska 10, Gospić
4. Lika ceste d.o.o. za održavanje, zaštitu, rekonstrukciju, izgradnju cesta i cestovnih objekata, Smiljanska 41, Gospić
5. Pogrebno poduzeće Pil d.o.o., Kneza Trpimira 23, Gospić

Pravne osobe nositelji su posebnih zadaća u sustavu civilne zaštite.

1. **SLUŽBE I PRAVNE OSOBE KOJE SE SUSTAVOM CIVILNE ZAŠTITE BAVE U OKVIRU REDOVNE DJELATNOSTI**

 Službe i pravne osobe koje se sustavom civilne zaštite bave u okviru redovne djelatnosti predstavljaju okosnicu sustava Civilne zaštite na području Grada.

 Službe i pravne osobe koje imaju zadaće u sustavu civilne zaštite, imaju obvezu uključivanja u sustav civilne zaštite kroz redovnu djelatnost, posebno u slučajevima angažiranja snaga civilne zaštite.

 Službe i pravne osobe u slučaju potrebe aktiviraju se putem Županijskog Centra 112.

 Službe i pravne osobe postupaju u skladu s vlastitim operativnim planovima.

1. **ZAKLJUČAK**

 Analizirajući utvrđene organizirane snage sustava civilne zaštite procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstva za njihovo opremanje sukladno Procjeni rizika od velikih nesreća te Plana djelovanja te razvojnim programima.

 Analiza stanja sustava civilne zaštite na području Grada Gospića za 2023. godinu objavit će se u „Službenom vjesniku Grada Gospića“.

 PREDSJEDNICA GRADSKOG VIJEĆA

GRADA GOSPIĆA

 Ana - Marija Zdunić, mag. iur., v.r.